**АКТУАЛНИ ИЗМЕНЕНИЯ И ДОПЪЛНЕНИЯ В ЗАКОНА ЗА УПРАВЛЕНИЕ НА ОТПАДЪЦИТЕ (ЗУО),
обнародвани в ДВ, бр.105 от 30.12.2016 г. и отнасящи се за специфични потоци отпадъци**

**ИУМПС и ИУЕЕО**
***Ново изискване при разрешителен режим за дейности с отпадъци (чл.35, ал.2, т.3)***
- При издаване на разрешение за дейности с ИУМПС и дейности по разглобявяне на употребявани автомобилни компоненти или на цели автомобили с цел получаване на части, детайли и вещества с последващото им съхранение и/или продажба, както и за дейности с ИУЕЕО, се въвежда изискване за ***банкова гаранция (чл.69, ал.2; чл.73, ал.3)*** в размер от 15 000 лв. за дейностите с ИУМПС и ИУЕЕО и допълнително по 5000 лв. за всяка площадка. Банковата гаранция за ОЧЦМ намалява от 25 000 на 15 000 лв. независимо от броя на изброените потоци отпадъци (ИУЕЕО, ИУМПС или ОЧЦМ).

**ОЧЦМ**

***Плащане в брой (чл.38, ал.4 и ал.5)***
- Изискването за безкасово плащане по сделки с ОЧЦМ не се прилага за разплащания към физически лица /ф.л./, когато общата стойност на сключените от съответното ф.л. сделки с ОЧЦМ не надвишава 100 лв. в рамките на календарната година.
***Предаване на ОЧЦМ (чл.39, ал.3)***
Дадена е възможност ОЧЦМ с битов характер от физически лица да се предават на:
• общински площадки или чрез кампании, организирани от кметовете на общини или
• лица с разрешителен документ за дейности с ОЧЦМ
• или на лица с регистрационен документ за събиране и транспортиране, при условие, че имат договор с лица, притежаващи разрешение/комплексно разрешително за дейности с ОЧЦМ.

**ПЛОЩАДКИ ЗА РЕЦИКЛИРУЕМИ ОТПАДЪЦИ**
***Териториално разположение (чл.38)***

- Изискването на чл.38 от ЗУО за разположение на площадките за дейности с отпадъци от метални опаковки, ИУЕЕО, НУБА и ИУМПС в територии, „за които съгласно устройствен план са допустими производствени и складови дейности, на пристанища за обществен транспорт с национално и регионално значение и на обекти на железопътната инфраструктура със стопанско предназначение“ с новото изменение на ЗУО се отнася вече и за отпадъците от хартия, картон, пластмаса, стъкло и всички видове отпадъци от опаковки.
- За всички площадки се изисква оригинал или заверено от компетентен орган копие - извадка от влязъл в сила ПУП, а за площадките по чл.38, ал.1 - оригинал или заверено от компетентен орган копие - извадка от влязъл в сила устройствен план или от друг удостоверителен документ, доказващ, че площадката отговаря на изискванията на чл.38,ал.1.

***Привеждане в съответствие - в Преходни и Заключителни разпоредби (ПЗР)***

**- В 12-месечен срок от влизането в сила на закона лицата**, притежаващи разрешение по чл.67, ал.1, представят подновена банкова гаранция в размер съгласно чл.69, ал.2 (§65, ал. от ЗИД на ЗУО).
- **В 3-месечен срок от влизането в сила на закона /до 30.03.2017 г./** лицата, притежаващи разрешение по чл.67, ал.1 за дейности с ИУЕЕО и ИУМПС, предоставят банкова гаранция в размер съгласно чл.69, ал.2. При неизпълнение на това изискване разрешението на лицето, извършващо дейности с ИУЕЕО и ИУМПС, се отнема или се изменя служебно от компетентния орган, като се заличават дейностите с ИУЕЕО и ИУМПС(§65, ал.2 от ЗИД на ЗУО).
- **В 24-месечен срок от влизането в сила на закона /до 31.12.2018 г./** лицата, притежаващи разрешение/регистрационен документ за дейностите с отпадъци от хартия и картон, пластмаса, стъкло и отпадъци от опаковки, привеждат дейността си в съответствие с изискванията за териториално разположение по чл.38, ал.1, и подават заявление за изменение и/или допълнение, към което прилагат документите по чл.69, ал.1, т.9 и т.10, съответно по чл.78, ал.4, т.3 и т.5 (§66, ал.1 от ЗИД на ЗУО). Ако площадките вече отговарят на това изискване, заявление не се подава.
- Когато площадката/те не отговарят на изискванията на чл.38, ал.1 и не е подадено заявление, разрешението/регистрационният документ, запазват действието си в срок до 24 месеца от влизането в сила на този ЗИД на ЗУО. В 3-месечен срок от изтичането на двугодишния срок ю.л./ф.л. е длъжно да преустанови дейността и да предприеме необходимите мерки за почистване на площадките (§66, ал.5 от ЗИД на ЗУО).
- Ако разрешението/регистрационният документ включват и площадка, съответно дейности с отпадъци, които отговарят на изискванията на чл.38, ал.1, компетентният орган изменя служебно разрешението/регистрационния документ, като заличава площадката/те, съответно дейностите с отпадъци, които не отговарят на изискванията на чл.38, ал.1 (§66, ал.4 от ЗИД на ЗУО).